**KËSHILLI I MINISTRAVE**

**STEMA**

**VENDIM**

**Nr. \_\_\_\_\_, datë \_\_.\_\_.\_\_\_\_**

**“PËR MIRATIMIN E MODELIT TË PROSPEKTIT BID”**

Në mbështetje të nenit 100 të Kushtetutës, të pikës 1 të nenit 9 dhe të nenit 24 të Ligjit Nr. 63/2020 “Për përmirësimin e zonave të biznesit (BID)”, me propozimin e Ministrit të Financave dhe Ekonomisë, Këshilli i Ministrave,

VENDOSI:

1. Miratimin e modelit të prospektit BID, i cili rregullon krijimin dhe funksionimin e një BID të caktuar dhe që përgatitet nga propozuesi i BID sipas Shtojcës 1 bashkëlidhur dhe që është pjesë përbërëse e këtij vendimi.

2. Përkufizimet e përcaktuara në Ligjin për BID janë të zbatueshme edhe për modelin e prospektit BID.

3. Për qëllime të këtij vendimi, “Prospekti BID” ёshtё dokumenti i cili rregullon krijimin dhe funksionimin e një BID të caktuar, si një bashkësi kontraktore e poseduesve të njësive tregtare në zonën BID, i cili nuk është person juridik dhe fondet e të cilit menaxhohen dhe administrohen nga Organizata BID.

4. Propozuesit e BID, gjatë hartimit të Propozimit BID, në zbatim të nenit 6 pika 2/c e Ligjit Nr. 63/2020 “Për përmirësimin e zonave të biznesit (BID)”, përgatisin një përmbledhje të prospektit BID që do të përgatitet duke marrë parasysh përmbajtjen e prospektit BID sipas modelit të prospektit BID miratuar me këtë vendim.

5. Propozuesit e BID, pas marrjes së autorizimit nga Bashkia përkatëse, hartojnë prospektin BID në përputhje me nenin 9 të Ligjit 63/2020 dhe modelin e prospektit BID të miratuar me këtë vendim.

6. Prospekti BID përfshin të gjitha të dhënat dhe informacionet e parashikuara si më poshtë:

a) qëllimin e BID dhe deklaratë të punëve ose të shërbimeve shtesë që do të mundësohen nga BID përkatës nëpërmjet organizatës BID vetëm në përputhje me interesin e përbashkët të paguesve të kuotës BID, në zonën BID përkatëse;

b) deklaratë të shërbimeve ekzistuese bazë të ofruara nga bashkia përkatëse ose ndonjë autoritet tjetër publik;

c) procedurat e administrimit të fondit BID dhe një plan veprimi të hollësishëm për vitin e parë mbi zbatimin e planit të investimit dhe të biznesit të zonës BID;

ç) zonën BID të propozuar për t’u zhvilluar nëpërmjet krijimit të BID dhe përshkrim të zonës BID, përfshirë një hartë që tregon këtë zonë në të cilën do të zbatohet prospekti BID përkatës dhe listën e njësive tregtare në zonën BID që do të jenë pagues të kuotës BID;

d) deklaratë për kohëzgjatjen e caktuar të BID përkatës por, në çdo rast, me një afat jo më pak se 3 (tre) vjet dhe jo më shumë se 7 (shtatë) vjet, me të drejtë ripërtëritjeje, të datës së fillimit dhe të datës së përfundimit të BID;

dh) kriteret objektive përkatëse mbi të cilat bazohet llogaritja e kuotës BID, të cilat zbatohen në mënyrë të barabartë për çdo pagues të kuotës BID, mundësinë për shtimin e vlerës së kuotës BID nëse ka shtim të vlerës së njësive tregtare në zonën BID, dhe përcaktohen sipas metodologjisë së llogaritjes së kuotës BID dhe brenda kufijve të kuotës BID të përcaktuar në vendimin përkatës të Këshillit të Ministrave;

e) shumën e kuotës BID e cila ёshtё shuma që llogaritet sipas përcaktimeve të nenit 15 të Ligjit Nr. 63/2020 “Për përmirësimin e zonave të biznesit (BID)”, dhe që paguhet në mënyrë vjetore nga secili pagues i kuotës BID në zonën BID, detyrimin për zbatimin e saj mbi paguesit e kuotës BID nga data e fillimit të zbatimit të Kuotës BID deri në datën e përfundimit të afatit të BID, afatin e pagesës së kuotës BID çdo vit kalendarik nga paguesit e kuotës BID në një apo disa këste por brenda tremujorit të parë të vitit kalendarik përkatës dhe mënyrën e mbledhjes së saj, sipas përcaktimeve përkatëse të Ligjit Nr.63/2020 “Për përmirësimin e zonave të biznesit (BID)”, si dhe shpjegim mbi mënyrat se si do të mblidhet kuota BID dhe se mbledhja do të dakordohet në Marrëveshjen Operacionale me Bashkinë përkatëse;

f) krahas detyrimit për të paguar kuotën BID, prospekti BID përcakton dhe ҫdo detyrim tjetër përkatës me natyrë financiare ose jo financiare për qëllime të mbarëvajtjes së planeve të parashikuara në prospektin BID;

g) të drejtat dhe detyrimet e paguesve të kuotës BID dhe të drejtat e detyrimet e anëtarit të BID dhe organizatës BID;

gj) deklaratë për organizimin ligjor, strukturat e organeve përkatëse vendimmarrëse dhe ekzekutive të organizatës BID, struktura dhe organet, qoftë ekzistuese e që do të pajtohen nga BID apo që do të krijohen rishtazi, që do të administrojnë fondin BID;

h) deklaratë për vizionin e BID dhe të organizatës BID, në përputhje me vizionin e bashkisë për zhvillimin e zonës BID që konfirmon se bashkia e konsideron prospektin BID, në përputhje me dokumentet për vizionin dhe planin strategjik vendor dhe legjislacionin e zbatueshëm për planifikimin e territorit;

i) deklaratë për vizionin e BID dhe të organizatës BID, në përputhje me vizionin e bashkisë për respektimin e standardeve mjedisore dhe legjislacionit në fuqi për mbrojtjen e mjedisit;

k) përjashtimet nga pagimi i kuotës BID: prospekti BID përcakton se organizatat BID me seli në zonën BID, shkollat dhe spitalet me pronësi shtetërore, komunitetet fetare, njësitë e qeverisjes qendrore dhe të vetëqeverisjes vendore që ndodhen në zonën BID, mund të lirohen nga pagimi i kuotës BID. Ҫdo përjashtim tjetër nga kuota BID, përfshirë por pa u kufizuar në përjashtimet e subjekteve si me sipër, parashikohet në prospektin BID;

j) shpjegim nëse ndonjë nga shpenzimet e kryera për zhvillimin e propozimit për BID, kryerjen e njoftimit ose zbatimin e BID do të mbulohen nga kuota BID;

l) çdo informacion tjetër që është kërkuar nga bashkia përkatëse në lidhje me çështjet e mësipërme gjate shqyrtimit të Propozimit te BID përkatës;

ll) mënyrën e përgatitjes, botimit dhe qarkullimit të prospektit BID;

m) mënyrën e njoftimit të ripërtëritjes së BID, nëse do të jetë i zbatueshëm;

n) mënyrën e njoftimit dhe votimit të çdo ndryshimi të nevojshëm të prospektit BID, përfshirë edhe kuotën BID, gjatë kohëzgjatjes përkatëse, duke mbajtur e respektuar që çdo ndryshim i nevojshëm i prospektit BID nuk bëhet më shpesh se një herë në një vit kalendarik;

o) mënyrën e njoftimit të BID të miratuar nga propozuesi i BID tek të gjithë paguesit e kuotës BID për miratimin e BID dhe fillimin e themelimit të organizatës BID ose të pajtimit të një organizate jofitimprurëse ekzistuese, sipas dispozitave përkatëse të Ligjit 63/2020 “Për përmirësimin e zonave të biznesit (BID)”.

p) njoftimi me shkrim i bashkisë përkatëse mbi autorizimin e BID të propozuar nga propozuesi i BID;

q) deklaratën që propozuesi i BID të nisë procesin e themelimit dhe të regjistrimit të organizatës BID në gjykatën kompetente, brenda 90 ditëve kalendarike nga data e miratimit të prospektit BID, në përputhje me Ligjin Nr. 63/2020 “Për përmirësimin e zonave të biznesit (BID)”. Në rastin kur është rënë dakord që BID të administrohet nga një organizatë jofitimprurëse ekzistuese me një mision dhe qëllim, në përputhje me Ligjin Nr.63/2020 “Për përmirësimin e zonave të biznesit (BID)”, prospekti përcakton afatet brenda të cilave duhet të pajtohet/kontraktohet Organizata BID e përcaktuar shprehimisht në prospektin BID;

r) përcaktimi i afateve brenda të cilave organizata BID, e krijuar ose e pajtuar/kontraktuar nga BID përkatës, duhet të lidhë një marrëveshje operacionale me bashkinë përkatëse, në përputhje me dispozitat e prospektit BID përkatës dhe duke përdorur marrëveshjen operacionale TIP përkatëse të miratuar me udhëzim të përbashkët nga Ministria e Financave dhe Ekonomisë dhe Ministria e Brendshme përgjegjëse për vetëqeverisjen vendore.

7. Pa kundërshtuar sa më sipër, prospekti BID përcakton:

a) planin e biznesit dhe të investimit dhe planin e veprimit të BID përkatës;

b) prospekti BID përcakton “njësitë tregtare” që kanë detyrimin për pagesën e kuotës BID të cilat janë çdo pasuri e paluajtshme që ndodhet në zonën BID, dhe që përdoret për qëllime tregtare ose jofitimprurëse dhe jo për qëllime banimi. Nuk konsiderohen njësi tregtare, për qëllime të prospektit BID, mjediset apo zyrat në të cilat njësia e vetëqeverisjes vendore apo qendrore apo institucionet fetare ushtrojnё veprimtarinë dhe funksionet e tyre. Për njësitë tregtare të zonës BID, të cilat, për ҫfarëdolloj arsye, nuk përdoren, prospekti BID përcakton që të zbatohen të njëjtat të drejta dhe detyrime, në përputhje me këtë ligj, duke përfshirë pagesën e kuotës BID, si për çdo pagues tjetër të kuotës BID, përveç kur prospekti BID parashikon ndryshe;

c) prospekti BID duhet të përcaktojë edhe planet financiare dhe të menaxhimit dhe sipërmarrjeve të parashikuara;

ҫ) prospekti BID përcakton kushtet e shpërndarjes së organizatës BID të krijuar nga BID përkatës, të cilat duhet të pasqyrohen edhe në statutin e organizatës BID dhe bazuar në legjislacionin përkatës në fuqi;

d) prospekti BID përcakton të drejtat dhe detyrimet e mëposhtme:

(i) të drejtën për të qenë anëtar i organizatës BID dhe për të pasur të drejtat dhe detyrimete anëtarëve të BID, siç parashikohet në aktet e brendshme të organizatës BID përkatëse dhe në legjislacionin për organizatat jofitimprurëse;

(ii) të drejtën për të kërkuar dhe monitoruar kryerjen e auditimit dhe të publikimit nga organizata BID të pasqyrave financiare mbi të ardhurat dhe shpenzimet përkatëse, gjatë një periudhe të caktuar dhe sipas legjislacionit në fuqi;

(iii) të drejtën të kërkojnë zëvendësimin e anëtarëve të organit vendimmarrës të organizatës BID, ose të kërkojnë pajtimin e një organizate tjetër BID, në rastin kur kjo e fundit nuk ushtron veprimtarinë në përputhje me prospektin BID përkatës të miratuar. Zëvendësimi i anëtarëve të organit vendimmarrës të organizatës BID dhe kërkesa për pajitimin e një organizate tjetër BID është objekt i së njëjtës procedurë njoftimi dhe votimi që zbatohet për propozimin dhe miratimin prospektit BID dhe nuk mund të bëhet më shpesh se një herë në një vit kalendarik;

dh) prospekti BID përcakton se organizata BID do të kërkojë në bashkinë përkatëse të rregullojë një zonë këmbësorësh brenda zonës BID, kur kjo është e mundur, në përputhje me legjislacionin e zbatueshëm dhe që nëpërmjet organizatës BID të kërkojë që Bashkia të plotësojë të gjitha detyrimet e përcaktuara në legjislacionin e zbatueshëm dhe të nënshkruajë marrëveshjen operacionale dhe që bashkia të asistojë në marrjen e lejeve të nevojshme për zbatimin e çdo investimi siç parashikohet në prospektin BID të miratuar.

8. Ngarkohen bashkitë dhe autoritetet përkatëse, të përcaktuara në Ligjin Nr.63/2020 “Për përmirësimin e zonave të biznesit (BID)”, për zbatimin e këtij vendimi.

9. Ky vendim hyn në fuqi pas botimit në Fletoren Zyrtare.

KRYEMINISTRI

Edi Rama

Shtojca 1

**Modeli i Prospektit BID**

|  |
| --- |
| **Prospekti BID** |
| **Emri i BID** |  | **Kohëzgjatja** |  |
| **Vendndodhja e BID** | **Qarku** | **Bashkia** | **Njësia administrative** | **Lagjia/ Fshati** | **Bulevardi/****Rruga/ët** | **Emërtime identifikuese të zonës** |
|  |  |  |  |  |  |
| **Propozuesi/t i BID:** |  |
| **Marrja e autorizimit nga Bashkia \_\_\_\_\_\_\_\_\_\_\_\_\_**  | **Nr** | **Datë** |
|  |  |
| **Të dhënat e Prospektit BID\_\_\_\_\_\_\_\_\_** |
| a) Përcaktimi dhe përshkrimi i Zonës BID | Dokumentacion shtesë bashkëlidhur:Po □ Jo □* Harta e Zonës BID
* Lista e njësive tregtare në zonën BID dhe poseduesve të tyre
* Autorizimi i Bashkisë per propozimin për BID të paraqitur nga propozuesi i BID
 |
| *Përshkrim:*[*Përshkruani zonën BID të zgjedhur për krijimin e BID, veçantitë e saj, historinë, tipologjinë e bizneseve, etj., duke pasur parasysh se zona BID është një zonë e caktuar gjeografike e një bashkie në Republikën e Shqipërisë, e zgjedhur sipas kriterit objektiv të afërsisë së vendndodhjes së njësive tregtare, dhe e propozuar për t’u zhvilluar nëpërmjet krijimit të BID.* *Në listën e njësive tregtare përfshihet çdo pasuri e paluajtshme që ndodhet në zonën BID, dhe që përdoret për qëllime tregtare ose jofitimprurëse dhe jo për qëllime banimi. Nuk konsiderohen njësi tregtare, për qëllime të prospektit BID, mjediset apo zyrat në të cilat njësia e vetëqeverisjes vendore apo qendrore apo institucionet fetare ushtrojnё veprimtarinë dhe funksionet e tyre. Për çdo njësi tregtare do të përcaktohet poseduesi i saj, i cili është pronari, qiramarrësi apo posedues tjetër i njësisë tregtare në zonën BID, regjistruar në Shqipëri, qoftë si person juridik apo fizik tregtar, duke përfshirë por pa u kufizuar në shoqërinë e ndërtimit të njësisë tregtare, dhe që kryen veprimtari në njësinë tregtare dhe ka detyrimin për të paguar taksat/tarifat vendore për veprimtarinë e tij në këtë njësi tregtare.*]  |
| b) Qëllimi dhe vizioni i BID  | Dokumentacion shtesë bashkëlidhur:Po □ Jo □ |
| *Përshkrim:**[Përcaktoni cili është qëllimi dhe vizioni i BID dhe përshkruani se si përputhet ai me vizionin e Bashkisë për zhvillimin e zonës BID dhe për respektimin e standardeve mjedisore dhe legjislacionit në fuqi për mbrojtjen e mjedisit.]* |
| c) Deklarata e shërbimeve ekzistuese bazë të ofruara nga Bashkia ose ndonjë autoritet tjetër publik. | Dokumentacion shtesë bashkëlidhur:Po □ Jo □ |
| *Përshkrim:*[*Përshkruani shërbimet ekzistuese që ofrohen në zonën BID nga autoritetet publike.*] |
| ç) Deklarata e punëve dhe shërbimeve shtesë që do të mundësohen nga BID. | Dokumentacion shtesë bashkëlidhur:Po □ Jo □* Plani i biznesit dhe plani i investimeve (t*ë cilat mund të përgatiten si një dokument i vetëm)*
 |
| *Përshkrim:* [*Përshkruani punët dhe shërbimet shtesë që do të mundësohen nga krijimi i BID dhe do të sigurohen nga organizata BID vetëm në përputhje me interesin e përbashkët të paguesve të kuotës BID, sipas planit të biznesit dhe planit të investimeve, vetëm në zonën BID dhe sipas statutit të organizatës BID përkatëse.**Plani i biznesit duhet të përfshijë:* *- punët dhe shërbimet shtesë në zonën BID;**- planin e investimeve;**- planet financiare, përfshirë burimet e të ardhurave dhe shpenzimet e parashikuara;**- plan menaxhimi të zonës BID.*] |
| d) Deklarata për kohëzgjatjen e BID, datës së fillimit dhe të datës së përfundimit të BID dhe të detyrimit për pagesën e kuotës BID.  | Dokumentacion shtesë bashkëlidhur:Po □ Jo □ |
| *Përshkrim:* [*Përcaktoni kohëzgjatjen e BID, përfshirë datën e fillimit dhe datën e përfundimit të BID dhe të detyrimit për pagesën e kuotës BID. Kohëzgjatja e BID mund të jetë me afat jo më pak se 3 vjet dhe jo më shumë se 7 vjet, me të drejtë ripërtëritje.*] |
| dh) Kriteret objektive ku bazohet llogaritja e kuotës BID.  | Dokumentacion shtesë bashkëlidhur:Po □ Jo □ |
| *Përshkrim:* [*Përcaktoni kriterin/kriteret ku është bazuar llogaritja e kuotës BID dhe argumentoni arsyet e përzgjedhjes së këtij/këtyre kritereve. Kriteret dhe llogaritjet të bazohen në Ligjin Nr.63/2020 dhe Vendimin e Këshillit të Ministrave për metodologjinë e llogaritjes dhe kufijtë e kuotës BID.*] |
| e) Shuma e kuotës BID, detyrimi për zbatimin e saj mbi paguesit e kuotës BID, afati i zbatueshmërisë së Kuotës BID dhe të pagesës së saj dhe shpjegime lidhur me mënyrën e mbledhjes së kuotës BID.  | Dokumentacion shtesë bashkëlidhur:Po □ Jo □* Lista e paguesve të kuotës BID (e cila mund të parashikohet në të njëjtin dokument me listën e njësive tregtare dhe poseduesve)
 |
| *Përshkrim:**[Përcaktoni shumën e kuotës BID të llogaritur sipas kritereve në pikën dh) më sipër dhe detyrimin për zbatimin e saj mbi paguesit e kuotës BID. Afati i zbatueshmërisë së kuotës BID do të jetë për të gjithë kohëzgjatjen e BID. Përcaktoni gjithashtu se si do të mblidhet kuota BID ose opsionet e mbledhjes të cilat do të finalizohen në Marrëveshjen Operacionale me Bashkinë, afatin e pagesës së saj, ku do të kryhet pagesa dhe nëse do të kryhet në një këst apo disa këste për çdo vit kalendarik brenda tremujorit të parë të vitit kalendarik përkatës.]*  |
| ë) Përjashtimet nga pagimi i kuotës BID.  | Dokumentacion shtesë bashkëlidhur:Po □ Jo □ |
| *Përshkrim:**[Përcaktoni kategoritë e njësive tregtare apo poseduesve të njësive tregtare që përjashtohen nga pagesa e kuotës BID. Organizata BID me seli në zonën BID, shkollat dhe spitalet me pronësi shtetërore, komunitetet fetare, njësitë e qeverisjes qëndrore dhe të vetëqeverisjes vendore që ndodhen në zonën BID, mund të lirohen nga pagimi i kuotës BID. Prospekti mund të parashikojë edhe kategori të tjera të cilat përjashtohen nga pagesa e kuotës BID.]*  |
| f) Detyrime të tjera me natyrë financiare ose jofinanciare për qëllime të mbarëvajtjes së planeve të parashikuara në Prospektin BID. | Dokumentacion shtesë bashkëlidhur:Po □ Jo □ |
| *Përshkrim:**[Përcaktoni nëse, krahas detyrimit për pagesën e kuotës BID, parashikohen detyrime të tjera me natyrë financiare apo jofinanciare që do t’i zbatohen paguesve të kuotës BID, për mbarëvajtjen e planit të biznesit dhe planit të investimeve të BID]* |
| g) Procedurat e administrimit të fondit BID dhe plani i veprimit për vitin e parë.  | Dokumentacion shtesë bashkëlidhur:Po □ Jo □ * Plani i veprimit për zbatimin e planit të biznesit dhe planit të investimit në vitin e parë të BID.
 |
| *Përshkrim:**[Përshkruani përbërjen e fondit BID, të ardhurat që do të përfshihen aty dhe se si do të administrohet fondi BID, mënyrën e raportimit mbi të ardhurat e krijuara dhe shpenzimet e kryera dhe planin e veprimit për zbatimin e planit të biznesit dhe planit të investimit gjatë vitit të parë të BID.]* |
| gj) Të drejtat dhe detyrimet e paguesve të kuotës BID dhe të drejtat e detyrimet e anëtarëve të organizatës BID (në rastin e organizatës BID me anëtarësi).  | Dokumentacion shtesë bashkëlidhur:Po □ Jo □ |
| *Përshkrim:* *[Përshkruani të drejtat dhe detyrimet e paguesve të kuotës BID sipas parashikimeve të Ligjit Nr. 63/2020 “Për zonat e përmirësimit të biznesit (BID)” dhe të drejtat dhe detyrimet e anëtarit të organizatës BID sipas parashikimeve të Ligjit për Organizatat Jofitimprurëse dhe siç do të reflektohen në statutin e organizatës BID.**Në të drejtat e paguesve të kuotës BID përfshihen:*1. *E drejta për të qenë anëtar i organizatës BID dhe për të pasur të drejtat dhe detyrimet e anëtarëve të BID, siç parashikohet në aktet e brendshme të organizatës BID përkatëse dhe në legjislacionin për organizatat jofitimprurëse.*
2. *E drejta për të kërkuar dhe monitoruar kryerjen e auditimit dhe të publikimit nga organizata BID të pasqyrave financiare mbi të ardhurat dhe shpenzimet përkatëse, gjatë një periudhe të caktuar dhe sipas legjislacionit në fuqi.*
3. *E drejta për të kërkuar zëvendësimin e anëtarëve të organit vendimmarrës të organizatës BID, ose të kërkojnë pajtimin e një organizate BID tjetër, në rastin kur kjo e fundit nuk ushtron veprimtarinë në përputhje me prospektin BID të miratuar. Miratimi i zëvendësimit të anëtarëve të organit vendimmarrës të organizatës BID dhe kërkesa për pajitimin e një organizate tjetër BID është objekt i së njëjtës procedurë njoftimi dhe votimi që zbatohet për propozimin dhe miratimin e prospektit BID dhe nuk mund të bëhet më shpesh se një herë në një vit kalendarik.*

*ç) E drejta për të kërkuar në Bashki, nëpërmjet organizatës BID, të rregullojë një zonë këmbësorësh brenda zonës BID, nëse është e mundur, në përputhje me legjislacionin e zbatueshëm.**Në detyrimet e paguesve të kuotës BID përfshihet detyrimi për të paguar kuotën BID dhe ҫdo detyrim tjetër të parashikuar në prospektin BID]* |
| h) Organizimi ligjor, strukturat e organeve vendimmarrëse dhe ekzekutive të organizatës BID që do të administrojë fondin BID.  | Dokumentacion shtesë bashkëlidhur:Po □ Jo □ |
| *Përshkrim:**[Përcaktoni cila do të jetë organizata BID që do të administrojë fondin BID: nëse është një organizatë që do të themelohet rishtazi apo një organizatë ekzistuese, përshkruani formën e organizimit të organizatës BID, sipas një prej formave të përcaktuara në Ligjin për Organizatat Jofitimprurëse, strukturën dhe përbërjen e organeve vendimmarrëse dhe ekzekutive të saj, mënyrën e zgjedhjes së tyre, organizimin e mbledhjeve dhe marrjen e vendimeve, organet konsultative apo të tjera lidhur me administrimin e fondit BID, si dhe publikimin e vendimeve të marra nga organizata BID. Përcaktoni kushtet e shpërndarjes së organizatës BID, të cilat do të pasqyrohen në statutin e organizatës BID, sipas legjislacionit përkatës në fuqi.]* |
| i) Shpjegim nëse ndonjë nga shpenzimet e kryera për zhvillimin e propozimit për BID, kryerjen e njoftimit ose zbatimin e BID do të mbulohen nga kuota BID. | Dokumentacion shtesë bashkëlidhur:Po □ Jo □ |
| *Përshkrim:**[Përcaktoni nëse shpenzimet e kryera nga propozuesit e BID do të mbulohen nga fondi BID. Ky përcaktim nuk mund të ndryshojë nga ai i kryer në propozimin për BID, për të cilin është marrë autorizimi nga Bashkia përkatëse.]* |
| j) Mënyrën e përgatitjes, botimit dhe qarkullimit të prospektit BID. | Dokumentacion shtesë bashkëlidhur:Po □ Jo □ |
| *Përshkrim:**[Përshkruani procesin e përgatitjes, këshillimeve të kryera, shpalljes dhe njoftimit të prospektit BID pranë personave me të drejtë vote në zonën BID.]* |
| k) Mënyra e njoftimit dhe votimit të ndryshimit të prospektit BID. | Dokumentacion shtesë bashkëlidhur:Po □ Jo □ |
| *Përshkrim:**[Çdo ndryshim i prospektit BID, përfshirë ndryshime të kuotës BID, strukturës së organizatës BID apo ndryshime të tjera gjatë kohëzgjatjes së BID, do t’i nënshtrohet të njëjtës procedurë njoftimi dhe votimi që zbatohet për propozimin dhe miratimin e një prospekti të ri BID. Në këtë rast, organizata BID do të hartojë propozimin për ndryshimin e prospektit BID, sipas diskutimeve dhe vendimit të marrë në organin e saj vendimmarrës, apo me kërkesë të çdo paguesi të kuotës BID. Organizata BID njofton dhe publikon njoftimin për ndryshime të prospektit BID në media, e afishon atë në mënyrë të dukshme në hapësirat publike të zonës BID dhe në vendin e njoftimeve të bashkisë përkatëse, si dhe njofton me postë njoftimin për ndryshimin e prospektit BID pranë bashkisë përkatëse dhe në selinë e regjistruar të çdo paguesi të kuotës BID. Njoftimi për ndryshimin e prospektit BID përmban përmbledhje të ndryshimeve të prospektit BID, si dhe informacion mbi vendin ku mund të dorëzohen formularët për votimin e prospektit BID dhe procedurat e votimit.]* |
| l) Mënyrën e njoftimit të ripërtëritjes së kohëzgjatjes së BID, nëse do të jetë i zbatueshëm. | Dokumentacion shtesë bashkëlidhur:Po □ Jo □ |
| *Përshkrim:**[Përshkruani procedurat e miratimit për zgjatjen e afatit të BID. Për ripërtëritjen e kohëzgjatjes së BID, organizata BID duhet të ndjekë të njëjtën procedurë si për miratimin fillestar të një BID, ka të drejtën të kërkojë nga paguesit e kuotës BID zgjatjen e afatit të BID. Në rast të miratimit të ripërtëritjes së kohëzgjatjes së BID nga shumica e personave me të drejtë vote, organizata BID merr konfirmimin përkatës të bashkisë, sipas të njëjtave procedura të ndjekura për miratimin fillestar të një BID. Zgjatja e afatit të BID duhet t’i nënshtrohet të njëjtës procedurë të përcaktuar në Ligjin Nr. 63/2020 për miratimin e BID.]* |
| ll) Mënyra e njoftimit të BID të miratuar dhe krijimit të organizatës BID.  | Dokumentacion shtesë bashkëlidhur:Po □ Jo □ |
| *Përshkrim:* *[Përshkruani mënyrën e njoftimit të BID të miratuar tek të gjithë paguesit e kuotës BID. Në vijim të votimit të prospektit BID, në rast të miratimit të BID, propozuesit për BID detyrohen të njoftojnë të gjithë paguesit e kuotës BID për këtë fakt dhe për fillimin e themelimit të organizatës BID ose të pajtimit të një organizate jofitimprurëse ekzistuese, sipas përcaktimeve të pikës h) më sipër. Mënyra e njoftimit mund të kryhet sipas të njëjtave procedura si njoftimi për BID.* *Propozuesi i BID deklaron se do të nisë procesin e themelimit dhe të regjistrimit të organizatës BID në gjykatën kompetente, brenda 90 ditëve kalendarike nga data e miratimit të prospektit BID, nëse e zbatueshme. Në rastin kur në pikën h) më sipër është parashikuar që BID të administrohet nga një organizatë jofitimprurëse ekzistuese, përcaktoni afatet brenda të cilave duhet të pajtohet/kontraktohet organizata BID e përcaktuar shprehimisht në prospektin BID.]* |
| m) Afati brenda të cilit organizata BID do të lidhë marrëveshjen operacionale me bashkinë përkatëse në përputhje me dispozitat e prospektit BID. | Dokumentacion shtesë bashkëlidhur:Po □ Jo □ |
| *Përshkrim:**[Përcaktoni afatin brenda të cilit do të lidhet marrëveshja operacionale me Bashkinë përkatëse.]* |
|  |  |  |  |  |  |  |  |  |  |